Cum îţi întăreşti sistemul imunitar. Recomandările făcute de medic.
O imunitate puternică ajută organismul să se apere de agenţii patogeni. Un sistem imunitar slăbit afectează organismul. Stresul este un factor determinant în scăderea imunităţii.
Tu ştii cât de puternică este imunitatea ta? În timp ce, unii oameni par să nurăcească nici măcar în sezonul rece, alţii se luptă cu afecţiunile virale inclusiv în sezonul cald. Diferenţa poate fi dată de imunitate.Aceasta este o modalitate prin care organismul tău se apără şi reuşeşte să facă faţă unor agresiuni ale mediului înconjurător.Medicul Anca Deleanu spune că problemele cu care te poţi confrunta sunt cele legate de oboseală dar și lipsa poftei de mâncare. Totodată, şi stresul este un factor determinant în scăderea imunităţii."Suntem expuşi la o serie întreagă de viroze sau de agenţi patogeni cum a fost această pandemie care a dus foarte mult la consumarea imunităţii noastre naturale. Dincolo de asta sunt şi o serie de factori externi care ne fac să fim cu o imunitate diminuată", spune medicul.Sportul stimulează secreţia de serotonină care îţi îmbunătăţeşte tonusul fizic şi psihic şi sporeşte eficacitatea răspunsului imun. De asemenea, asigură-te că bei suficientă apă.